
      NICOLAE ROBU
REFERAT

Privind trecerea din domeniul public al municipiului Timişoara în domeniul privat al municipiului Timişoara, a terenului situat în Timişoara, 

str. Sfantul Iosif cel Nou nr.3 

Urmare a Hotărârii Consiliului Local Nr. 45 din 24.02.2009 modificată prin HCLMT nr. 340/2010, terenurile aferente imobilelor cu destinaţia de locuinţă dobândite în baza prevederilor  Legii nr.61/1990, Legii nr.85/1992, Legii nr.112/1995 si Legii nr.79/1997, pot fi concesionate în vederea extinderii construcţiilor existente. Prin terenurile aferente imobilelor se înţeleg terenurile situate la aceeaşi adresă poştala cu clădirea de locuit, fiind delimitate prin împrejmuiri sau calcane în conformitate cu planul parcelar, întocmit de un proiectant autorizat O.C.P.I.

Prin adresa cu nr. CT2013-005716/09.12.2013, Biroul Spaţii cu Altă Destinaţie ne comunică intenţia  doamnei Lacatus Maria privind extinderea construcţiei proprietate personală din str. Sfantul Iosif cel Nou nr.3 

Din extrasul de Carte Funciară nr. 408798, rezultă că proprietarul constructiei (casa) este D-na Lacatus Maria iar terenul in suprafata de 672 mp este Domeniul Public al Municipiului Timisoara.

Menţionăm faptul că imobilul nu este revendicat în baza Legii 10/2001.

Conform adresei nr. CT2013-5716/13.12.2013 a Serviciului Administrare Fond Funciar, parcela cu nr. top.8987 înscrisă în CF nr.408798-Timişoara provenită din CF vechi6023-Timisoara nu este solicitată de către foştii proprietari sau moştenitori ai acestora.

Din adresa nr. CT2013-5716/17.12.2013 a Serviciului Juridic rezultă că în prezent în evidenţele CLMT nu figurează litigii cu privire la imobilul situat în str. Sfantul Iosif cel Nou nr.3 .
Având în vedere cele de mai sus,
PROPUNEM:

Emiterea unei Hotărâri a Consiliului Local, prin care să se aprobe trecerea din domeniul public al Municipiului Timişoara în domeniul privat al Municipiului Timişoara, a terenului situat în Timişoara, Sfantul Iosif cel Nou nr.3, cu nr. top.8987 înscris în CF nr.408798-Timişoara provenită din CF vechi 6023-Timisoara.

